Aloha Oe
"Aloha Oe," recte "Aloha ʻOe" est celeberrimum Reginae Liliʻuokalani carmen et commune culturae Havaianae signum. Ortum est carmen ab itinere quod Liliʻuokalani, tunc principissa et manifesta Regni Havaiorum heres, ad litus insulae Oʻahus ad ventum conversum anno 1877 fecit. Praedium rusticum Boyd invisens Maunaviliis in vico, ea digressionis spectavit amplexum Iacobi Boyd tribuni militum et feminae loci. Principissa domum equitans cantum excogitavit, et verba domi apud Washington Place deinde confecit. Melodia chori est chori Georgii Friderici Root carminis "There's Music in the Air" (1854) aliquantulum similis.

Verba carminis

Notae

Bibliographia

Nexus externi
Carmen sonitum:
1916. Hawaiian Quintette (fortasse tres voces et duo instrumenta). Discus a Victor Talking Machine Company factus, 65348-A.

1916. "Aloha Oe—Waltz" (tempore 3/4), Blue and White Marimba Band. Discus a Columbia Graphophone Company factus, A2136.

1917. E. K. Rose cantor, uno cum instrumento, fortasse guitar. Discus a Victor Talking Machine Company factus, 35622-A.

1920–1930? Chorus mixtus et Regalis Havaiorum Grex. Fortasse annis 1920s.

1944. Marlene Dietrich serra musica canit, cum orchestra a Paulo Laval ducta. Die 16 Iulii 1944.

1950? Ronnie Deauville cantor, cum parva orchestra. Fortasse circa 1950.

1961. Elvis Presley, cum choro et orchestra. Die 21 Martii 1961 factum. Ex pellicula Blue Hawaii (1962).

1962. Freddy Quinn, Theodisce cantans; cum orchestra. Ex pellicula Aloha Oe.

2007. Fridericus Rivera cornu canit, cum orchestra. Octobri.

2007. Tia Carrere canit, cum Daniele Ho, guitar. In Flavors of Honolulu, spectaculo cibario.

2008. Herbertus Ohta Minor ukulele canit et sermonem de carmine confert. Honolulu, pro statua Reginae Liliuokalani, et cum exteribus interioribuque regii palatii apud Washington Place conspectibus. 

2009. Mele Pohinahe, trium Havaianum. Spokane Vasintoniae, die 1 Novembris 2009.

2009. Carmen karaoke conversum, verbis Danicis. In interrete die 28 Decembris 2009 oneratum.

2009. Tull Glazener dulcimelo montano (cithara montana) canit. 

Compositiones a Liliuokalani scriptae
Cultura Havaiorum
Musica Havaiorum
Musica 1877
Scripta 1877
Symboli Havaiorum